भारत सरकारकार्मिक, लोक शिकायत तथा पेंशन मंत्रालय

(कार्मिक और प्रशिक्षण विभाग)\* \* \*

राज्य सभा

तारांकित प्रश्‍न संख्या ：\*100

（दिनांक 16.08.2012 को उत्तर के लिए）

केन्‍द्रीय अन्‍वेषण ब्यूरो द्वारा स्थापित किया गया ‘फोरेन्सिक लैब’

**\*100. डॉ० योगेन्द्र पी. त्रिवेदी :**

 क्या प्रधान मंत्री यह बताने की कृपा करेंगे कि :

(क) क्या केन्‍द्रीय अन्‍वेषण ब्यूरो (सीबीआई) ने नवी मुम्बई, महाराष्ट्र में एक नया ‘फोरेन्सिक लैब’ स्थापित किया है;

(ख) यदि हां, तो कब और क्या इससे केन्‍द्रीय अन्‍वेषण ब्यूरो को धोखाधड़ी, विशेष कार्य-बल और विशेष अपराध शाखा से संबंधित मामलों को निपटाने में सहायता मिलेगी; और

(ग) यदि हां, तो तत्संबंधी ब्यौरा क्या है ?

**उत्तर**

**कार्मिक, लोक शिकायत तथा पेंशन मंत्रालय में राज्य मंत्री तथा प्रधान मंत्री कार्यालय में राज्य मंत्री (श्री वे. नारायणसामी)**

(क) से (ग) : एक विवरण सदन के पटल पर रखा जाता है ।

**दिनांक 16.08.2012 को उत्तर के लिए राज्य सभा तारांकित प्रश्न सं. 100 के भाग (क) से (ग) में संदर्भित विवरण**

(क) से (ग) : केन्द्रीय अपराध विज्ञान प्रयोगशाला (सीएफएसएल), सीबीआई ने महाराष्ट्र के नवी मुम्बई में विज्ञान समर्थित इकाई की स्थापना की है ताकि जहां कहीं दस्तावेजों की जांच-पड़ताल, उंगलियों के निशानों की पहचान और अपराध मनोविज्ञान में अपराध विज्ञान के सहयोग की आवश्यकता हो, वहां मामलों के अन्वेषण में सी.बी.आई. की मदद की जा सके ।

 विज्ञान समर्थित इकाई ने दिनांक 04.06.2012 से कार्य करना प्रारम्भ कर दिया है ।

\* \* \* \* \*